text: Tres atropellaments en poques hores deixen tres ferits a Terrassa, dos dels quals menors | La torre del Palau
  Tres atropellaments en poques hores deixen tres ferits a Terrassa, dos dels quals menors
  Les tres víctimes van ser traslladades en ambulància a l'hospital
  per La torre del Palau , 13 d'abril de 2021 a les 16:00 |
  Tres vianants van resultar ferits aquest dilluns a Terrassa en tres accidents. El primer va tenir lloc a les 8.10 h, quan una menor va ser atropellada a la rambla de Francesc Macià, amb el carrer de Mossèn Tatcher. La noia, que presentava un fort cop al nas, va ser primer assistida per una dotació de Policia Municipal i tot seguit va ser traslladada en ambulància a l'Hospital de Terrassa.
  Hores després, a les 10.56 h, una vianant va ser atropellada a l'avinguda de Barcelona, a l'altura del carrer de Lleó XXIII. Primer hi va arribar una dotació policial, que va avisar l'ambulància. La noia va ser traslladada a l'Hospital de Terrassa.
  Per últim, un menor va ser atropellat al carrer de Ramón y Cajal a les 15.21 h. La conductora del vehicle va avisar la policia, mentre que una ambulància va conduir la víctima a l'Hospital Universitari MútuaTerrassa.